УНИВЕРЗИТЕТ У БЕОГРАДУ

ФАКУЛТЕТ СПОРТА И ФИЗИЧКОГ ВАСПИТАЊА

Београд, Благоја Паровића 156

Број:

Датум: 16. јул 2020. годинe

На основу члана 40. став 1. тачка 1. и 156. Статута Универзитета у Београду - Факултета спорта и физичког васпитања 02 бр. 934/18-2 од 6. јуна 2018. године, а на предлог Наставно-научног већа број 02-896/20-1 од 15. јуна 2020. године и број 02-1245/20-1 од 15. јула 2020. године, Савет Универзитета у Београду – Факултета спорта и физичког васпитања на 21. седници одржаној 15. јула 2020. годинe, донео је следећу:

**О Д Л У К У**

о изменама и допунама Статута Универзитета у Београду – Факултета спорта и физичког васпитања

Члан 1.

Овом одлуком врше се измене и допуне Статута Универзитета у Београду - Факултета спорта и физичког васпитања 02 бр. 934/18-2 од 6. јуна 2018. године.

Члан 2.

У члану 4. став 3. алинеја 22. број: „56.19“ замењује се бројем: „56.10“.

Члан 3.

У члану 6. став 2. речи: „Наставно-научно веће“ замењују се речима: „Савет Факултета“.

Члан 4.

У члану 7. став 5. реч: ,,употреба,“ брише се.

Члан 5.

Члан 12. став 1. тачка 2) мења се и гласи: ,,Центар за стручно оспособљавање, образовање и усавршавање“.

Члан 6.

Члан 15. мења се и гласи:

*„Центар за стручно оспособљавање, образовање и усавршавање*

Члан 15.

Центар за стручно оспособљавање, образовање и усавршавање обавља стручно оспособљавање за обављање одређених стручних послова у спорту, послове образовања и стручног усавршавања кадрова, организовање курсева, семинара, практичне обуке тренажног карактера, стручна образовања и усавршавања кадрова за најшире потребе физичког васпитања, спорта (спортских клубова, спортских организација и државних репрезентација) и спортске рекреације, учешће у програмима иновације знања, истраживања у спорту и стручној пракси, остваривање и реализација програма образовања током читавог живота ван оквира студијских програма.

Радом Центра за стручно оспособљавање, образовање и усавршавање руководи руководилац центра, кога именује декан из реда наставника на период од три године.

Надлежност, формирање, организација и начин рада Центра за стручно оспособљавање, образовање и усавршавање уређује се посебним општим актом који доноси Наставно-научно веће у складу са овим Статутом.“

Члан 7.

У члану 24. став 2. после речи: ,,Декан се бира“, додају се речи: ,,тајним гласањем“.

У члану 24. став 3. мења се и гласи:

,, Декан не може бити:

1) лице које је правноснажном пресудом осуђено за кривично дело против полне слободе, фалсификовања исправе коју издаје високошколска установа или примања мита у обављању послова у високошколској установи, односно које је правноснажном пресудом осуђено на казну затвора за друго кривично дело,

2) лице које је прекршило кодекс професионалне етике и коме је коначном одлуком изречена мера за повреду кодекса,

3) лице које је разрешено дужности органа пословођења у складу са Законом и

4) лице за које је Агенција за борбу против корупције дала препоруку за разрешење.“

Члан 8.

У члану 27. став 6. брише се.

Члан 9.

У члану 28. после става 1. додаје се се став 2. који гласи: „На седници Наставно-научног већа на којој се утврђује предлог кандидата за декана мора присуствовати најмање две трећине чланова да би се седница одржала.“

У члану 28. став 4. мења се и гласи:,,Наставно-научно веће формира комисију од три члана за спровођење поступка гласања.“

У члану 28. став 6. мења се и гласи:

„Ако су евидентирана два кандидата за декана, а ниједан не добије потребну већину, гласање се понавља за оног кандидата који је добио више гласова.

Ако је евидентирано више од два кандидата за декана, а ниједан не добије потребну већину, гласање се понавља за два евидентирана кандидата са највећим бројем гласова.“

Члан 10.

У члану 29. после става 1. додаје се став 2. који гласи: ,,Савет формира комисију од три члана за спровођење поступка гласања.“

Члан 11.

У члану 30. став 1. речи: „правноснажне одлуке“ замењују се речима: „коначне одлуке“.

У члану 30. став 3. речи: „правноснажности одлуке“ замењују се речима: „коначности одлуке“.

Члан 12.

У члану 32. став 3. мења се и гласи: „Савет бира продекане из реда наставника тајним гласањем, већином гласова укупног броја чланова, на предлог декана.“

У члану 32. став 4. број: „4“ замењује се бројем: „3“.

Члан 13.

У члану 33. став 2. речи: „једну школску годину“ замењују се речима: „две школске године“.

У члану 33. став 6. речи: „под условима и на начин уређен сходном применом члана 31. овог Статута“ бришу се.

Члан 14.

У члану 36. после става 6. додаје се став 7. који гласи: ,,Савет се по правилу конституише 01. октобра у години избора чланова Савета.“

Члан 15.

У члану 40. став 1. после тачке 14. додају се тачке 15, 16, 17 и 18, које гласе:

„

1. одлучује о прибављању непокретности за потребе Факултета,
2. одлучује о давању на коришћење другом носиоцу права коришћења или у закуп, као и о отказу уговора о давању на коришћење и уговора о закупу непокретности које користи Факултет,
3. одлучује по жалби против првостепених одлука декана, уколико актима Факултета није другачије одређено,
4. доноси општа акта Факултета у складу са законом, другим прописима и Статутом,“

Досадашња тачка 15. постаје тачка 19.

Члан 16.

У члану 46. став 1. тачка 3, брише се.

У члану 46. став 2. речи: „којима се регулишу правила студирања на студијским програмима.“ замењују се речима: „ које доноси Наставно-научно веће.“

У члану 46. после став 2. додаје се став 3. који гласи:

„Наставно-научно веће именује и разрешава чланове већа из става 1. овог члана.“

Члан 17.

После члана 49. додаје се члан 49а, који гласи:

„*Савет послодаваца*

Члан 49а

Факултет ради остваривања сарадње на развоју студијских програма у складу са потребама тржишта рада, има Савет послодаваца.

Савет послодаваца је саветодавно тело Факултета.

Састав, делокруг, начин избора, трајање мандата, као и начин рада Савета послодаваца уређују се општим актом који доноси Наставно-научно веће.“

Члан 18.

У члану 55. после става 2. додаје се став 3. који гласи:

„Изузетно од става 1. овог члана, за студенте који учествују у програмима међународне мобилности може се вршити пренос ЕСПБ бодова између различитих студијских програма у оквиру свих степена и врсте студија.”

Члан 19.

У члану 56. став 1. тачка 2. после речи: ,,остварио“, додаје се реч: ,,најмање“.

У члану 56. став 2. после речи: ,,остваре“, додаје се реч: ,,најмање“.

У члану 56. после става 3. додаје се став 4. који гласи:

,,Студент који у последњој години студија има статус студента који се финансира из буџета, задржава право да се финансира из буџета најдуже годину дана по истеку редовног трајања студија.“

Члан 20.

У члану 59. после става 3. додаје се став 4. који гласи:

,,Изузетно од става 1. овог члана, конкурс за докторске студије које се организују у оквиру међународних пројеката у складу са Законом о потврђивању Споразума између Владе Републике Србије и Европске уније о учешћу Републике Србије у програму Европске Уније Хоризонт 2020 – оквирном програму за истраживање и иновације (2014-2020) (,,Сл. гласник РС – Међународни уговори“, број 9/14), расписује се у складу са роковима и условима прописаним програмским документима Хоризонт 2020, а студенти уписани по тим конкурсима не улазе у број студената чије се студије финансирају из буџета Републике Србије.“

Члан 21.

У члану 62. став 1. тачка 2. после речи: ,,мастер академске студије“, додају се речи: ,,мастер струковне студије и специјалистичке академске студије,“.

У члану 62. став 4. тачке 1, 2. и 3. мењају се и гласе:

„

1. основне академске студије, које трају три године, и чијим се завршетком стиче 180 ЕСПБ бодова,
2. основне академске студије, које трају четири године, и чијим се завршетком стиче 240 ЕСПБ бодова,
3. мастер академске студије, које трају једну годину, и чијим се завршетком стиче 60 ЕСПБ бодова,
4. мастер академске студије, које трају две године, и чијим се завршетком стиче 120 ЕСПБ бодова,
5. интегрисане академске студије, које трају пет година, и чијим се завршетком стиче 300 ЕСПБ бодова,
6. специјалистичке академске студије, које трају годину дана, и чијим се завршетком стиче 60 ЕСПБ бодова,
7. докторске академске студије, које трају три године, и чијим се завршетком стиче 180 ЕСПБ бодова.“

У члану 62. став 5. тачке 1, 2. и 3. мењају се и гласе:

„

1. основне струковне студије, које трају три године, и чијим се завршетком стиче 180 ЕСПБ бодова,
2. специјалистичке струковне студије које трају годину дана, и чијим се завршетком стиче 60 ЕСПБ бодова,
3. мастер струковне студије, које трају две године, и чијим се завршетком стиче 120 ЕСПБ бодова.“

Члан 22.

Члан 63. брише се.

Члан 23.

У члану 64. став 1. реч: ,,високим“, замењује се речју: ,,средњим“ и речи: ,,изводи се“, замењују се речима: ,,Факултет може изводити“.

Члан 24.

У наслову изнад члана 65. после речи: ,,студије“ додају се речи: ,,и интегрисане академске студије“.

У члану 65. став 1. реч: ,,односно“, замењује се речима: ,,студија, интегрисаних академских студија и“.

У члану 65. став 2. после речи: ,,студија“ додају се речи: ,,и интегрисаних академских студија“.

Члан 25.

У члану 66. став 1. мења се и гласи:

„У прву годину мастер академских студија може се уписати лице које је завршило одговарајуће основне академске студије, остваривши:

1) најмање 180 ЕСПБ бодова – ако мастер академске студије имају 120 ЕСПБ бодова,

2) најмање 240 ЕСПБ бодова – ако мастер академске студије имају 60 ЕСПБ бодова.“

У члану 66. после става 1. додаје се став 2. који гласи:

„У прву годину мастер академских студија може се уписати и лице које је завршило интегрисане студије, односно мастер академске студије, остваривши најмање 300 ЕСПБ бодова.“

У члану 66. став 3. после речи: ,,става 1.“, додају се речи: ,,и 2.“

Члан 26.

У члану 71. став 1. после речи: ,,студија“, додају се речи: ,,односно интегрисаних студија“.

Члан 27.

У члану 72. став 7. брише се.

Члан 28.

У члану 76. став 1. после тачке 4. додаје се тачка 5. која гласи:

„5) десет школских година ако студијски програм траје пет школских година.“

У члану 76. у досадашњем ставу 3. који постаје став 4. речи: ,,става 1. и 2 .“, замењују се речима: ,,става 1, 2 . и 3.“

У члану 76. досадашњи став 4. постаје став 3.

Члан 29.

У члану 88. став 2. после речи: ,,академске“, додају се речи: ,,и мастер струковне“.

Члан 30.

У члану 90. после става 1. додаје се став 2. који гласи:

„Лице које заврши основне академске студије у обиму од најмање 180 ЕСПБ бодова, односно у трајању од најмање три године, стиче стручни назив са назнаком звања првог степена академских студија из одговарајуће области (на енглеском језику: bachelor).“

Члан 31.

У члану 92. после става 6. додаје се став 7. који гласи:

,,На захтев студента, диплома и додатак дипломи могу се издати и на енглеском језику.“

Члан 32.

У члану 122. у ставу 2. после речи: ,,наставе“, додају се речи: ,,односно међународним споразумом“.

Члан 33.

У члану 128. став 2. тачка 4. мења се и гласи: „да је у последњих 10 година изабран најмање један сарадник за ужу научну област за коју је и он биран.”

У члану 128. став 9. после речи: „Сенат” тачка се замењује запетом и додају се речи: „на основу мишљења одговарајућег већа научних области.”

У члану 128. после става 9. додају се ставови 10. и 11. који гласе:

„Наставнику коме је већ продужен радни однос уговором на одређено време до две године, о додатним прoдужењима радног односа одлучује Наставно-научно веће, тајним гласањем, на основу образложене иницијативе одговарајуће катедре, у складу са потребама Факултета.

Одлука Наставно-научног већа из става 10. овог члана доставља се Универзитету ради евиденције.“

У члану 128. у досадашњем ставу 11. број „10.“ замењује се бројем „12“.

Члан 34.

После члана 150. додаје се члан 150а, који гласи:

„*Електронске седнице органа и тела Факултета*

Члан 150а

У случају потребе за заштитом јавног здравља и безбедности, или уколико би одлагање разматрања и одлучивања о питањима из њихове надлежности могло да доведе до штетних последица, органи и тела Факултета, могу да одржавају седнице електронским путем.

У случају из става 1. овог члана, председавајући органа и тела приликом заказивања седнице образлаже неопходност одржавања седнице електронским путем.

Начин и поступак одржавања електронске седнице ближе ће се уредити правним актом органа и тела Факултета.“

Члан 35.

У члану 161. став 2. бројеви: „2017/2018” замењују се бројевима: „2020/2021”.

У члану 161. став 3. бројеви: „2017/2018” замењују се бројевима: „2020/2021”.

У члану 161. став 4. бројеви: „2017/2018” замењују се бројевима: „2020/2021”.

Члан 36.

Ова одлука ступа на снагу 8 (осмог) дана од дана објављивања на огласној табли Факултета.

*О б р а з л о ж е њ е*

У складу са изменама Закона о високом образовању и Одлуком о изменама и допунама Статута Универзитета у Београду, Комисија за статутарна питања Факултета израдила је, ради усаглашавања са овим актима, нацрте Одлука о изменама и допунама Статута Универзитета у Београду – Факултета спорта и физичког васпитања и упутило их Наставно-научном већу ради утврђивања предлога одлука.

Наставно-наућно веће на 10. седници одржаној 12. јуна 2020. године и на 12. седници одржаној 15. јула 2020. године, утврдило је предлоге одлука о изменама и допунама Статута Факултета и упутило их Савету ради усвајања.

ПРЕДСЕДНИК САВЕТА ФАКУЛТЕТА

...................................................................

Др Сања Мандарић, редовни професор